CELEX: 21999D0167
Language: mt
Date: 1999-11-26 00:00:00
Title: Deċiżjoni tal-Kumitat Konġunt taż-ŻEE Nru 167/1999 tas-26 ta' Novembru 1999 li temenda l-Anness IV (Enerġija) għall-Ftehim taż-ŻEE

Avviż Legali Importanti

|

21999D0167

Official Journal L 061 , 01/03/2001 P. 0019 - 0022

		Deċiżjoni tal-Kumitat Konġunt taż-ŻEENru 167/1999tas-26 ta' Novembru 1999li temenda l-Anness IV (Enerġija) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) L-Anness IV għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 29/1999 tas-26 ta' Marzu 1999 [1].(2) Id-Direttiva tal-Kunsill 90/547/KEE tad-29 ta' Ottubru 1990 dwar it-transitu ta' l-elettriku minn grilji ta' trasmissjoni [2] għandha tiġi inkorporata fl-Anness IV tal-Ftehim.(3) Entitajiet u grilji li huma koperti bid-Direttiva tal-Kunsill 90/547/KEE huma elenkati fl-Anness għaliha u billi l-entitajiet u l-grilji relevanti għall-applikazzjoni tad-Direttiva fir-rigward ta' l-Istati ta' l-EFTA huma elenkati fl-Appendiċi 1 għall-Anness IV tal-Ftehim.(4) L-Anness IV għall-Ftehim, il-punt 8, addattament (a), il-paragrafu (iii) jiddikjara li kull waħda mill-entitajiet konċernati tista' titlob li, fir-rigward tal-kummerċ bejn il-Komunità u Stat ta' l-EFTA, il-kondizzjonijiet ta' transitu jkunu soġġetti għal proċedura ta' konċiljazzjoni li għandha tiġi deċiża mill-Kumitat Konġunt taż-ŻEE.(5) Il-Kummissjoni Ewropea, bid-Deċiżjoni 92/167/KEE ta' l-4 ta' Marzu 1992 li tistabbilixxi Kumitat ta' esperti dwar it-transitu ta' l-elettriku bejn grilji [3], ddeċediet li dan il-Kumitat għandu jaġixxi wkoll bħala l-korp ta' konċiljazzjoni fi ħdan il-Komunità, kif hemm provdut fl-Artikolu 3(4) tad-Direttiva 90/547/KEE.(6) Jeħtieġ li jiġi stabbilit kumitat ta' konċiljazzjoni, fir-rigward tal-kummerċ bejn il-Komunità u Stat ta' l-EFTA, sabiex jieħu ħsieb talbiet għal konċiljazzjoni minn entitajiet konċernati.(7) Il-proċedura ta' konċiljazzjoni li għandha tiġi applikata taħt l-Anness IV, il-punt 8 addattament (a), il-paragrafu (iii), għandha tiġi inkorporata fil-Ftehim,IDDEĊIEDA KIF ĠEJ:Artikolu 1It-test il-ġdid li ġej għandu jibdel il-kliem 'għal proċedura ta' konċiljazzjoni li għandha tiġi deċiża mill-Kumitat Konġunt taż-ŻEE' fl-addattament (a), il-paragrafu (iii) tal-punt 8 (Direttiva tal-Kunsill 90/547/KEE) ta' l-Anness IV għall-Ftehim:"għall-proċedura ta' konċiljazzjoni stabbilita fl-Appendiċi 4".Artikolu 2L-Anness IV għall-Ftehim għandu jiġi emendat kif speċifikat fl-Anness għal din id-Deċiżjoni.Artikolu 3Din id-Deċiżjoni għandha tidħol fis-seħħ nhar is-27 ta' Novembru 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fis-26 ta' Novembru 1999.Għall-Kumitat Konġunt taż-ŻEEIl-PresidentN. v. Liechtenstein[1] ĠU L 266, tad-19.10.2000, p. 5.[2] ĠU L 313, tat-13.11.1990, p. 30.[3] ĠU L 74, ta' l-20.3.1992, p. 43.--------------------------------------------------L-ANNESSgħad-Deċiżjoni tal-Kumitat Konġunt taż-ŻEE Nru 167/1999Dan li ġej għandu jiġi miżjud bħala Appendiċi 4 ġdid għall-Anness IV għall-Ftehim:"APPENDIĊI 4Fir-rigward tal-kummerċ fl-elettriku bejn Stat ta' l-EFTA u l-Komunità, il-kondizzjonijiet ta' transitu għandhom ikunu soġġetti għall-proċedura ta' konċiljazzjoni li ġejja meta entità konċernata titlobha.Artikolu 1Għandu jiġi stabbilit kumitat ta' konċiljazzjoni, minn hawn iżjed 'il quddiem issir referenza għalih bħala "il-Kumitat", fuq bażi ad hoc fuq l-inizjattiva tal-Kummissjoni Ewropea jew ta' l-Awtorità ta' Sorveljanza ta' l-EFTA.Artikolu 2ResponsabilitajietIx-xogħol tal-Kumitat għandu jkun dak li jipproponi kompromessi ta' konċiljazzjoni, meta mitluba mill-partijiet negozjaturi, fil-każ ta' talbiet speċifiċi għal transitu.Artikolu 3KomposizzjoniIl-Kumitat għandu jkun magħmul minn tminn membri, li huma:- tlett rappreżentanti tal-grilji ta' vultaġġ għoli mhux involuti fin-negozjati li għandhom x'jaqsmu mat-talba speċifika għal transitu li fuqha tkun ġiet mitluba konċiljazzjoni. Ir-rappreżentanti għandu jkollhom kompetenza rikonoxxuta u esperjenza prattika wiesgħa fil-qasam ta' transitu ta' l-elettriku. Għandhom jiġu magħżula mill-President u mir-Relatur, minn fost it-tmintax-il rappreżentant tal-grilji ta' vultaġġ għoli ta' l-Istati Membri ta' l-Unjoni Ewropea u l-Istati ta' l-EFTA. Dawn it-tmintax-il rappreżentant huma l-ħmistax-il rappreżentant tal-grilji li huma membri tal-Kumitat ta' Esperti dwar it-Trasmissjoni ta' l-Elettriku bejn il-Grilji [1] u tlett rappreżentanti, proposti mill-Awtorità ta' Sorveljanza ta' l-EFTA, tal-grilji ta' vultaġġ għoli fl-Istat ta' l-EFTA;- rappreżentant wieħed tal-Kummissjoni Ewropea u rappreżentant wieħed mill-Awtorità ta' Sorveljanza ta' l-EFTA;- żewġ esperti indipendenti, wieħed mill-Komunità u wieħed minn Stat ta' l-EFTA. Il-President u r-Relatur għandhom jaħtru dawn iż-żewġ esperti indipendenti minn lista li għandha tiġi stabbilita b'mod konġunt mill-Kummissjoni Ewropea u l-Awtorità ta' Sorveljanza ta' l-EFTA u għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għal, il-Ġurnal Uffiċjali tal-Komunitajiet Ewropej;- rappreżentant wieħed minn Eurelectric/Nordel, maħtur b'mod konġunt mill-President u mir-Relatur.Il-membri tal-Kumitat ma għandhomx ikunu ċittadini ta' jew residenti permanenti fi Stat involut fin-negozjazzjoni ta' transitu. Kunflitti ta' interessi attwali jew apparenti għandhom jiġu evitati.Artikolu 4Operazzjoni1. Il-Kumitat għandu jkun presedut minn:- ir-rappreżentant mill-Kummissjoni jekk l-entità li titlob konċiljazzjoni tkun tinsab fil-Komunità,- ir-rappreżentant mill-Awtorità ta' Sorveljanza ta' l-EFTA jekk l-entità li titlob konċiljazzjoni tkun tinsab fi Stat ta' l-EFTA,Dawn iż-żewġ rappreżentanti flimkien għandhom jiffurmaw il-Kumitat.2. L-awtorità li ma tkunx qegħda tippresjedi għandha taġixxi bħala relatur filwaqt li l-awtorità li tkun qegħda tippresjedi għandha tipprovdi servizzi ta' segretarjat għall-Kumitat.3. Il-laqgħat tal-Kumitat għandhom isiru fi Brussel, jew fi kwalunkwe post ieħor jekk il-President u r-Relatur jaqblu.4. Il-Kumitat għandu jadotta r-regoli ta' proċedura tiegħu stess.Artikolu 5Konċiljazzjoni1. Il-partijiet biss għal tilwima dwar talba speċifika għal transitu jistgħu jirreferu kwistjoni lill-Kumitat.2. La l-President u lanqas ir-Relatur ma jistgħu jivvutaw.3. Għandha tittieħed azzjoni fuq kwalunkwe talba ta' konċiljazzjoni.4. Ir-rappreżentanti tal-grilji involuti fin-negozjati dwar talba speċifika għal transitu li fuqha tkun ġiet mitluba konċiljazzjoni mill-Kumitat għandhom jiġu mistiedna sabiex jippreżentaw l-opinjonijiet tagħhom.5. Wara diskussjoni mill-Kumitat, ir-Relatur għandu jifformola kompromess ta' konċiljazzjoni li fuqu x'aktarx ikun hemm il-kunsens fost is-sitt membri tal-Kumitat li għandhom id-dritt jivvutaw. Fil-każ ta' nuqqas ta' qbil, ir-Relatur għandu jifformola kompromess ta' konċiljazzjoni li fuqu x'aktarx ikun hemm ftehim fost maġġoranza ta' l-istess sitt membri. F'dak il-każ, l-opinjoni tal-membri ta' minorità għandha tiġi rreġistrata.6. Il-President għandu jippreżenta l-kompromess ta' konċiljazzjoni lill-partijiet akkompanjati bi kwalunkwe opinjoni ta' minorità, kemm jista' jkun malajr u mhux aktar tard mit-tmiem ta' perjodu ta' tlett xhur mid-data li fiha tkun ġiet ippreżentata t-talba mill-Kumitat.7. Ir-riżultat tal-proċedura ta' konċiljazzjoni ma għandux ikollu saħħa ta' rbit.8. Rappreżentanti ta' l-Istati konċernati mit-talba għal transitu jistgħu jieħdu sehem fil-proċedura ta' konċiljazzjoni bħala osservaturi.Artikolu 6KonfidenzjalitàIl-Membri tal-Kumitat u kwalunkwe osservaturi ma humiex meħtieġa jfornu informazzjoni li jkunu saru jafu biha permezz tax-xogħol tal-Kumitat, fejn il-President jinformhom li l-opinjoni mitluba jew il-mistoqsija mqajjma jkollhom x'jaqsmu ma' kwistjoni konfidenzjali."[1] Id-Deċiżjoni tal-Kummissjoni 92/167/KEE ta' l-4 ta' Marzu 1992 (ĠU L 74, ta' l-20.3.1992, p. 43).--------------------------------------------------